Esmalt tehnilist passi vaadates kartsin,  et see paksmagu kiirust nüüd aretama ei hakka. Veidi üle kahe tonnise eluka mootor ei paista ka kuidagi välja. Nagu oleks 2,5-liitrine kuidagi liitriseks kokku pakitud. Esimene teelõik kruusal ei andnud kuidagi aimu ka, kuidas masin käitub, sest veojõukontroll sai peale jäetud ning mõnda aega "nautisin" seda, kuna enda masinal ju pole. Normaalsele teele jõudes surusin gaasi põhja, sest edasi ta nagunii ju muidu ei lähe. Ent oh üllatust. Teise ja kolmanda käiguga rebib mõnuga istmesse. Lihtsalt tunned, kui  turbo taha võtab. Ülimõnus. Eelmainitud kiirendus on arvestatud täismassiga, aga tühimassiga ütleks, et võib isegi alla 10 sekundi tulla. Käikude lülitus on tal ka üsna mugav, nii et miks mitte. Erinevalt paar aastat vanematest VW bussidest on 2007. aasta Caravell'il eriti kerge rool. Pöördering on ka üsna väike, ainult poolteist meetrit suurem, kui Passatil.